Saalbekooievaar - Wikipedia
(Aangestuur vanaf Saalbek-ooievaar)
'n Saalbekooievaar besig om 'n vis te vang in Tanzanië.
Vroulike voorbeeld in Kenia – die irisse is geel
Die Saalbekooievaar (Ephippiorhynchus senegalensis) is met sy gekleurde snawel een van die kleurrykste ooievaars.
Die ooievaar kry sy naam van die saalvormige geel gedeelte aan die bokant van sy snawel. Die dieet van die saalbekooievaar bestaan hoofsaaklik uit vis, wat hy in vlak water vang. Volwasse mannetjies word ongeveer 150 cm hoog, terwyl vroulikes minstens 10 cm kleiner is, met 'n vlerkspan van 2,4–2,7 meter. 'n Verdere duidelike verskil tussen die twee geslagte is oogkleur; by die mannetjie is die oë bruinagtig en by die wyfies geel.
Die voëls lewe gewoonlik in pare saam en maak nes in bome. Saalbekooievaars kom wydverspreid oor die hele Afrika voor, maar nie op Madagaskar nie. In teenstelling met die meeste ooievaarsoorte trek hierdie voëls nie, hul woon of bly meestal in dieselfde gebied.
Wetenskaplike naam: Ephippiorhynchus senegalensis
Engelse naam: Saddle-billed Stork
Nederlandse naam: Zadelbekooievaar
Wikispecies het meer inligting oor: Ephippiorhynchus senegalensis
Wikimedia Commons bevat media in verband met Ephippiorhynchus senegalensis.
↑ BirdLife International (2012). "Ephippiorhynchus senegalensis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012. AS1-onderhoud: ref=harv (link)
Ontsluit van "https://af.wikipedia.org/w/index.php?title=Saalbekooievaar&oldid=1808970"
Die bladsy is laas op 10 September 2018 om 16:26 bygewerk.